**ΕΠΑΝΑΛΗΨΗ ΕΝΟΤΗΤΕΣ 2η 3η ΚΑΙ 4η**

**Αφού διαβάσετε τη θεωρία των ενοτήτων 2-3-4, να κάνετε τις παρακάτω ασκήσεις:**

**Α. Στα παρακάτω παραδείγματα να βρείτε τις δευτερεύουσες προτάσεις και να προσδιορίσετε το είδος και το συντακτικό τους ρόλο.**

1. Απορούσε ποιος της έστειλε το μήνυμα.
2. Ξέχασα πως δούλευες χθες.
3. Δεν θυμάμαι τι μου ανέφερες το πρωί.
4. Διάβασα με ενδιαφέρον αυτά που μου γράφετε.
5. Ήρθα από το σπίτι σου, για να πάμε βόλτα.
6. Ξέρω πως νιώθεις άσχημα.
7. Πρέπει να του πούμε την αλήθεια.
8. Να αποφεύγεις ό,τι σε δυσαρεστεί.
9. Τον ρώτησε πότε θα γυρίσει σπίτι.
10. Θέλω να μου τηλεφωνήσεις οπωσδήποτε.
11. Μείναμε στο σπίτι που αγοράσαμε πρόσφατα.
12. Όποιος θέλει μπορεί να έρθει μαζί μου.
13. Πάμε όπου θέλεις.
14. Οι τουρίστες έρχονται να δουν τα αξιοθέατα της χώρας μας.
15. Φοβάμαι μήπως χάσω την ψυχραιμία μου.

**Β. Να αντικαταστήσετε με δευτερεύουσες ονοματικές προτάσεις τα αντικείμενα των ρημάτων στα παρακάτω παραδείγματα, κάνοντας και οποιαδήποτε άλλη απαραίτητη μεταβολή.**

1. Αναγνωρίζω το σφάλμα μου.

2. Εύχομαι τη γρήγορη ανάρρωση σου.

3. Κανένας δεν ήξερε το όνομα του χωριού.

4. Ο διαιτητής ανακοίνωσε τη λήξη του ημιχρόνου.

5. Φοβάται την αρρώστια και τρέμει το θάνατο.